Man sterf in tref-en-trap-ongelukArgieffoto ŉ Voetganger, ŉ man in sy 30’s, is Saterdagaand in ŉ beweerde tref-en-trap-ongeluk in die noorde van Durban doodgery. Kyle van Reenen, woordvoerder van Crisis Medical, het Sondag gesê paramedici is omstreeks 22:00 na die toneel, op die N2-snelweg naby die afrit van die M21, ontbied. “Die man se liggaam is in die vinnige baan van die N2-Suid aangetref. Hy het noodlottige beserings opgedoen en is op die toneel dood verklaar,” het Van Reenen gesê. Die polisie was op die toneel en ondersoek die voorval.